《赠友人莫之用》
宋代·葛立方

抱犬高眠已云足，更得牛衣有余燠。
起来败絮拥悬鹑，谁羡龙髯织冰縠。
踏翻菜园底用羊，从他春雷吼枯肠。
击钟烹鼎莫渠爱，小芼自许猴葵香。
半世饥寒孔移带，鼠米占来身渐泰。
吉云神马日匝三，樗蒱肯作猪奴熊。
虎头食肉何足夸，阴德由来报宜奢。
丹灶功成无跃兔，玉函方祠缘青蛇。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。